**Ministru kabineta rīkojuma projekta**

**„Grozījumi Ministru kabineta 2016.gada 13.decembra rīkojumā Nr.769 „Par Latvijas valsts simtgades pasākumu plāna 2017. – 2021.gadam īstenošanai piešķirtā valsts budžeta finansējuma sadalījumu”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Latvijas valsts simtgades svētku sagatavošana un īstenošana norit atbilstoši Valdības rīcības plāna Deklarācijas par Artura Krišjāņa Kariņa vadītā Ministru kabineta iecerēto darbību īstenošanai (apstiprināts ar Ministru kabineta 2019.gada 7.maija rīkojumu Nr.210) 155.5.punktā noteiktajam uzdevumam.  Ministru kabineta rīkojuma projekts „Grozījums Ministru kabineta 2016.gada 13.decembra rīkojumā Nr.769 „Par Latvijas valsts simtgades pasākumu plāna 2017. – 2021.gadam īstenošanai piešķirtā valsts budžeta finansējuma sadalījumu”” (turpmāk – Projekts) sagatavots, lai, pamatojoties uz Latvijas valsts simtgades pasākumu plāna 2017. – 2021.gadam ietverto pasākumu īstenotāju sniegto informāciju, precizētu informāciju par plānā iekļautajiem pasākumiem un precizētu finansējuma sadalījumu, nemainot kopējo finansējuma apmēru. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Latvijas valsts simtgades svētku sagatavošana un īstenošana norit atbilstoši Valdības rīcības plāna Deklarācijas par Artura Krišjāņa Kariņa vadītā Ministru kabineta iecerēto darbību īstenošanai (apstiprināts ar Ministru kabineta 2019.gada 7.maija rīkojumu Nr.210) 155.5.punktā noteiktajam uzdevumam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016.gada 13.decembra rīkojums Nr.769 „Par Latvijas valsts simtgades pasākumu plāna 2017. – 2021.gadam īstenošanai piešķirtā valsts budžeta finansējuma sadalījumu” nosaka Latvijas valsts simtgades pasākumu plāna 2017. – 2021.gadam (turpmāk – Plāns) īstenošanai piešķirtā finansējuma sadalījumu ministrijām un citām centrālajām valsts iestādēm, kā arī paredz nosacījumus, kādi jāievēro, veicot izmaiņas finansējuma sadalījumā un pārskatu par finansējuma izlietojumu sniegšanas kārtību.  Kultūras ministrija ir apkopojusi Plāna īstenošanā iesaistīto ministriju, citu centrālo valsts iestāžu un pašvaldību sniegto informāciju par nepieciešamajām izmaiņām Plānā un ir sagatavojusi attiecīgu Projektu. Izmaiņas veiktas esošo finanšu līdzekļu ietvaros un neparedz papildus finanšu līdzekļu pieprasījumus.  Plānā ietverto pasākumu īstenošanas gaitā ir radusies nepieciešamība precizēt tajā ietverto pasākumu aprakstus, nosaukumus, precizēt to norises laikus un vietas, iesaistītos sadarbības partnerus, kas māksliniecisku vai citu apsvērumu dēļ ir mainīti, kā arī precizēts finansējuma sadalījums starp atsevišķiem Plānā iekļautajiem projektiem, nepalielinot kopējo rīkojumā paredzēto finansējuma apmēru:   1. 352019., 2020. un 2021.gadā pārdalīt finansējumu starp Ārlietu ministrija īstenotajiem pasākumiem – 24., 25., 26., 27., 28., 29., 30. un 31. pasākumu, nemainot kopējo finansējuma apmēru; 2. 39.pasākumam mainīts iestudējuma nosaukums; 3. 2019.gadā pārdalīts finansējums 1 832 *euro* apmērā no 77.pasākuma uz 42.pasākumu, nemainot kopējo finansējuma apmēru (attiecīgi precizējot kultūras programmas un starptautiskās programmas starpsummas); 4. 52. pasākumam precizēts pasākuma apraksts; 5. 65.pasākumam precizēts pasākuma apraksts, tajā skaitā precizēti sadarbības partneri un norises vietas; 6. 84. pasākumam precizēts koncertu norises vietu skaits; 7. 108.pasākumam precizēts pasākuma apraksts un norises laiks; 8. 113.pasākumam precizēts oratorijas nosaukums; 9. precizēta tehniska kļūda projektu starpsummās, kas nemaina kopējo paredzēto finansējumu un finansējuma sadalījumu pa pasākumiem. |
| 3. | Projekta izstrādē iesaistītās institūcijas un publiskas personas kapitālsabiedrības | Projekts izskatīts Latvijas valsts simtgades rīcības komitejas (izveidota ar Ministru kabineta 2015.gada 5.februāra rīkojumu Nr.63 „Par Latvijas Republikas simtgades rīcības komiteju”) 2019.gada 16.maija sēdē. |
| 4. | Cita informācija | Projekts sagatavots, pamatojoties uz Ārlietu ministrijas, VSIA „Dailes teātris”, VSIA „Latvijas Nacionālais simfoniskais orķestris”, Cēsu novada domes, Jelgavas pilsētas domes, Latvijas Nacionālā bibliotēkas un Jāzepa Vītola Latvijas Mūzikas akadēmijas iesniegtajiem priekšlikumiem par nepieciešamajiem grozījumiem Ministru kabineta rīkojumā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Kultūras ministrija, Ārlietu ministrija, Latvijas Institūts, VSIA „Dailes teātris”, VSIA „Latvijas Nacionālais simfoniskais orķestris”, Cēsu novada dome, Jelgavas pilsētas dome, Latvijas Nacionālā bibliotēka, Jāzepa Vītola Latvijas Mūzikas akadēmija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projektam nav ietekmes un pārvaldes funkcijām un institucionālo sistēmu |
| 3. | Cita informācija | Nav |

Kultūras ministre D.Melbārde

Vīza: Valsts sekretāre D.Vilsone

Āboliņa 67330345

daina.abolina@km.gov.lv